En gren av familien etablerte Andresens Bank i 1912. Banken ble i 1920 en del av Foreningsbanken, som gikk konkurs allerede i 1923, og «bankiergrenen» av familien mistet formuen sin. En annen gren av familien er særlig kjent som eiere av det tidligere firmaet Tiedemanns Tobakksfabrikk i perioden 1849–1998. «Tobakksgrenen» av familien stod også bak etableringen av en ny og mindre Andresens Bank i 1928, med utgangspunkt i Oslo-filialen til den konkursrammede Foreningsbanken. Denne banken eksisterte til 1980.